Barry Goudreau

Barry Goudreau () er ein USA-amerikansk musikar, mest kjend som ein av dei originale gitaristane i rockebandet Boston.

På slutten av 1960-åra møtte Goudreau Tom Scholz og arbeidde med han og Brad Delp så tidleg som i 1969 på ei samling demoinnspelingar. Seinare omarbeidde Scholz desse songane og ein del av dei vart spelte inn som det særs suksessrike debutalbumet til Boston frå 1976. 

Scholz var ikkje interessert i å bruke nokre av songane til Goudreau på det andre Boston-albumet, og Goudreau gav ut det første soloalbumet sitt Barry Goudreau, i lag med Brad Delp og Fran Cosmo (Cosmo vart medlem av Boston i 1991) på vokal, og Sib Hashian på trommer. 

I 1984 skipa Goudreau bandet Orion The Hunter og gav ut ei plate. Denne gongen var Fran Cosmo solovokalist, medan Delp var korvokalist. 

I 1990 skipa Goudreau bandet RTZ (Return to Zero) i lag med Delp, som då slutta i Boston. 

I 1997 var Goudreau med Lisa Guyer Band på albumet Gypsy Girl og i 2000 på albumet Leap of Faith.

Goudreau og Delp gav ut ei plate i 2003 som Delp and Goudreau. 

Goudreau var medlem av Ernie and the Automatics. Etter Delp døydde i 2007, gav dei andre medlemmane i RTZ ut songen «Set The Songbird Free».

Diskografi

med Boston
 Boston (1976)
 Don't Look Back (1978)
 Greatest Hits (1997)

Solo
 Barry Goudreau (1980)

med Orion The Hunter
 Orion the Hunter (1984)

med RTZ
 Return to Zero (1991)
 Lost (1998)
 Lost and Found (2004)
 Set The Songbird Free ... (single) (2007)

med Brad Delp
 Delp and Goudreau (2003)
 Rockin' Away (singel) (2007)

med Ernie and the Automatics
 Live at The Real Blues Festival (2006)
 Low Expectations (2009)

med Barry Goudreau's Engine Room
 Full Steam Ahead (2017)

Kjelder

Denne artikkelen bygger på «Barry Goudreau» frå ,  den 15. mai 2020. 
 oppgav desse kjeldene:

Bakgrunnsstoff


Kategori:Musikarar frå Boston
Kategori:USA-amerikanske rockegitaristar
Kategori:USA-amerikanske gitaristar
Kategori:Boston-medlemmar
Kategori:Folk frå Swampscott i Massachusetts